
EKYOKUSABA EKISOKERWAKO. 


BADEMU BONA WAMU. 


Ar Katonda owekisa, nzize mu kifo kino okuwulira 
nokuiga Ekigambokyo. 

Ai Mukama wange, onjigirize. Omwoyogwo Omu- 
tukuvu anung'amye mu mazimago, ankumenga mu 
kubo eryobulamu, kubwa Isa Masiya Omulokozi 
wange. Amina. 


OLUIMBA OLUSOKERWAKO. 


Muyuze emitima gyamwe, so si byambalo byamwe, 
mukyukire Mukama Katonda wamwe: kubanga 
wa kisa era asasira nyo, tayanguwa kusunguwala, 
akwatibwa nyo ekisa, era akyuka obutaleta bubi. 

7o. 2. 13. 

Nagolokoka, ning'enda eri kitange, nimugamba nti 
Kitange, nyononye mu maso gegulu ne mu masogo, so 
sikyasana nate kuitibya mwanawo. Luk. 15. 18, 19. 


T Okwatula kwabantu bona okwogererwa awamu 
nga bagoberera Omusabisa, bona nga bafukamide. 


Ai Kitafe Omuinza webintu byona, era owekisa 
ekingi: Twakyama okuva mu makubogo ngendiga 
ezibula ; Twagoberera nyo okulowoza nokwegomba 
ebyemitima gyafe; Twagana okuwulira amatekago 

amatukuvu; Twaleka ebyatugwanira okukola : Netu- 
kola ebitatugwanira kukola ; Songa nobulamu tebuli 
mufe. Naye gwe, ai Mukama wafe, otudiremu fe 
abanaku abalina ebibi. Ai Katonda, obasasire aba- 
tula okwonona kwabwe. Oba'ze ababonerede; Nga 
bwewasubiza abantu bona kubwa Masiya Isa Mukama 
wafe. Ai Kitafe owekisa ekingi, era otubere kubwo- 
yo, Okutanula lero okwegendereza, Nga tukutya gwe, 
era nga tukola ebyobutukirivu, Erinyalyo etukuvu 
litenderezebwe. Amina. 


TUSABE. 


Ai Katonda, nanyini kusasira nokusonyiwa, kiriza 
ebyo byetwegairide nobuwombefu ; nafe newakubade 
ngebibi byafe bitusibide dala ngolujegere, naye 
olwokusasirakwo nekisakyo ekingi otusumulule ; 
olwekitibwa kya Isa Masiya Omutabaganya era 
Omuwolereza wafe. Amina. 


Kitafe ali mu gulu, Erinyalyo litukuzibwe. 0- 
bwakabakabwo buje. Byoyagala babikole munsi, nga 
bwebabikola mu gulu. Otuwe lero emere yafe eya 
lero. Otusonyiwe okwonona kwafe, nga fe bwetuba- 
sonyiwa abatwonona, ‘Totutwala mu kukemebwa, 
naye otulokole mu bubi. Kubanga obwakabaka, 
nobuinza, nekitibwa, bye bibyo, emirembe nemirembe. 
Amina. 


Ai Mukama wafe, otwasamye emimwa gyafe, 

Okudamu. Akamwa kafe mnekalyoka kogera 
amatendogo. 

Omukade. Ai Katonda, yanguwa okutulokola. 

Okudamu, Ai Mukama wafe, yanguwa okutubera, 

T Bona nebalyoka baimirira Omukade nayogera nti 


Ekitibwa kibe eri Kitafe, neri Omwana; neri 
Omwoyo Omutukuvu. 

Okudamu. Nga bwekyali oluberyeberye, bwekiri ne 
kakano, bwekiriba ; emirembe nemirembe. Amina. 

Omukade. Mutendereze Mukama wafe. 

Okudamu. Erinya lya Mukama wafe balitencereze. 


, 
VENITE, EXULTEMUS Domino. Zabuli 95. 


Muje, tumuimbi- | re Mu- | kama : tusanyukire 
olwazi lwobu- | loko- | zi bwa- | fe. 

Tuje mu masoge no- | kweba- 
kire | ne Za- | buli. 

Kubanga Mukama ye Kafonda | Omu- | kulu : era 
Kabaka omukulu, asinga | baka- | tonda bo- | pa. 

Enkonko zensi ziri mu mu- | kono- | gwe : nentiko 
ze- | nsozi na- | zo zi- | ze. 

Enyanja yiye, era | ye yagi- | kola : emikonogye 
negi- | bumba o- | luka- | lu. 

Muje, tusinze, tu- | vuna- | me : tufukamirire Mu- 
kama | Omu- | tonzi | wafe. 

Kubanga ye Ka- | tonda | wafe : nafe tuli bantu 
bedundirolye, era tuli ndiga | za mu mu- | kono- | 
gwe. 

Lero, obanga munawulira edobozirye, temukaka- 
nyaza mi- | tima | gyamwe : nga Emeriba, nga ku 
lunaku Olwe- | masa | mu lu- | kola. 

Bajaja bamwe | bweba- | nkema : nebangeza, neba- 
laba | emi- | rimu | gyange. 


za : tumusanyu- | 

Emyaka amakumi ana nanakuwalira abemi-!| 
rembe | giri : ning'amba nti be bantu abakyama mu 
mitima gyabwe, so tebana- | manya ma- | kubo | 
gange. 

Kyenava ndaira | nobu- | sungu : nti tebalitngira 
mu ku- | wumu- | la kwa- | nge. 

Ekitibwa kibe eri Kitafe, | neri O- | mwana : neri 
Omwoyo | Omn- | tuku- | vu. 

Nga bwekyali oluberyeberye, bwekiri ne kakano, | 
bweki- | riba : emirembe nemi- | rembe. | Ami- | na. 


T Nebalyoka basoma nedobozi eriwulikika obulungi 
ekibundu ekisomebwa ehyoluberyeberye, ekigyibwa mu 
Ndagano Eyeda. 


Tr Deum LAUDAMUS. 


Tukutendereza, | ai Ka- | tonda : twatu- | la nga | 
gwe Mu- | kama. 
d 


Ensi zona | zikwe- | yanza : Ki- | tafe a-| 
tagwa- | wo. 


iwe bakukowola Bamalai- | ka bo- | na : Egulu, 
Namanyi | gona a- | gali- | mu. 

Gwe bakukowola | buli- | jo : Bakerubi | ne Ba- | 
sera- | fi. 

Omutukuvu, Omutukuvu, Omu- | tuku- | vu : Mu- 
kama, Ka- | tonda o- | wegye | lyona. 

Egulu nensi | biju- | de : obukulu o- | bweki-| 
tibwa- | kyo. 

Abomulundi ogwekifibwa O- | gwaba- | tume : ba-| 
kute- | ndere- | za. 

Abekibina ekirungi e- | kya Ba- | nabi : ba- | kute- 
| ndere- | za. 

Egye edungi Fryaba- | juli- | rwa : ba- | kute- | 
ndere- | za. 

Ekanisa entukuvu eri mu- | nsi zo- | na: e- | kwa- 
— | — tu- | la. ` 

Kitofe alina obukulu o- | buta- | koma : Omwa- 
nawe omu yeka, oweki- | tibwa o- | wama- | zima. 


Era Nomwoyo Omu- | tuku- | vu : O- | mu — | sa- 
nyu- | sa. 

Gwe Kabaka o- | weki- | tibwa : ai | — Ma- | si —| 
ya. 


Gwe | wa Ki- | tawo : Omwana | wolu- | bere- | ra. 

Bwewakiriza oku- | lokola a- | bantu : tewanyoma 
lu- | buto | lwa mu- | wala. 

Bwewawangula okubalagala | kwolu- | mbe : wa- 
bagulirawo abakirizo bona Obwaka-| baka O- | 
bwomu- | gulu. 

Gwotude ku mukono ogwadyoo- | gwa Ka- | tonda: 
mu ki- | tibwa | kya Ki- | tawo. 

Tukiriza | ngoli- | ja : okuba Omu- | lamu- | zi 
wa- | fe. 

Kyetuva tukwegairira okubera a- | badu- | bo: 
bewanunula nomusaigwo o- | gwomu- | wendo o- | 
mungi. S 

Obabalire ku muwendo ogwaba- | tukuvu- | bo: 
mu kitibwa | eki- | tagwa- | wo. 

Ai Mukama wafe, lokola a- | bantu- | bo : obawe 
omukisa | obu- | sika- | bwo. 

Obafuge oba- | gulu- | mize : emi- | remhe | nemi- | 
rembe. 

Bulijo | buli- | jo : tu- | kute- | ndere- | za. 

Nerinyalyo | tuli- | sinza : emirembe | egi- | ta- 
gwa-.| wo. 

Kiriza, ai Mu- | kama | wafe : okutukuma lero, 
tu/eme o- | kukola | ebi- | bi. 

Ai Mu- | kama | wafe : tudire- | mu tu- | dire- | 
mu, . 

Ai Mukama wafe, ekisakyo kitu- | tuke- | ko : nga 
fe | bwetu- | kwesi- | ga. 

Ai Mukama wange, | nkwesi- | ze : ensonyi zireme 
okunkwata emi- | rembe | nemi- | rembe. 


S Nebalyoka basoma ekitundu ekisomebwa ekyokubiri, 
ekigyibwa mu Ndagano Empya. 

T Nebalyoka baimba oba nebogera Okukiriza Kwa- 
batume, Omusabisa nabantu wamu nga baimiride. 


Nzikiriza Katonda Kitafe Omuinza webintu byona, 
Omutonzi wegulu Nensi ; Ne Isa Masiya Omwanawe 
omu yeka Mukama wafe, Eyazalibwa omuwala ata- 
manyi musaja Malyamu, eyali olubuto Olwomwoyo 
Omutukuvu. Nabonyabonyezebwa ku mirembe gya 
Pontio Pirato; Nakomererwa ku musalaba ; Nafa; 
Nazikibwa ; Naka Emagombe mu bafu; Olunaku 
olwokusatu nazukira mu bafu, Nagenda mu gulu; 
Atude ku mukono ogwadyo ogwa Katonda Kitafe 
Omuinza webtntu byona ; Naye alivayo okukomawo 
okusala omusango gwabalamu nabafu. 

Nzikiriza Omwoyo Omutukuvu; Nekanisa entu- 
kuvu Enkatolika; Nokusekimu okwabatukuvu ; 
Nokusonyibwa ebibi; Nokuzukira kwomubiri; 
Nobulamu obutagwawo. Amina. 


T Nedalyoka basaba bwebati, bona nga bafukamide 
nobuwombefu; Omusabisa ngasoka okwogera nedobozi 
dene nti 

Mukama wafe abere namwe. 

Okudamu. Abere nomwoyogwo. 
Omusabisa. Tusahe. 

Ai Mukama wafe, tudiremu. 

Okudamu. Ai Masiya, tudiremu. 
Omusabisa. Ai Mukama wafe, tudiremu. 


Ai Mukama wafe, tusasire. 

Okudamu. Tuwe obulokozibwo. 

Omukade. Ai Mukama wafe, lokola Kabaka. 

Okudamu. Tuwulire nekisakyo bwetukukowola. 

Omukade. Yambaza Abawerezabo obutukirivu. 

Okudamu. Sanyusa abantubo abalonde. 

Omukade. Ai Mukama wafe, lokola abantubo. 

Okudamu. Nobusikabwo, buwe omukisa. 

Omukade. Ai Mukama wafe, tuwe emirembe mu 
naku zafe. 

Okudamu. Kubanga tewali mulokozi mulala atu- 
lwanirira, wabula gwe weka, ai Katonda. 

Omukade. Ai Katonda, otulongose emitima gyafe 
munda. 

Okudamu. So totugyako Mwoyogwo Mutukuvu. 


{ Soma wano Esåla eyolunaku gundi. 


Ekyokusaba ekyokubirt, kye kisaba emirembe. 


Ai Katonda, aleta emirembe ayagala abantu 
okutabagana wamu, okumanya gwe bwe bulamu 
obutagwawo, nabadubo be balina edembe dala; Fe 
abadubo abawombefu, tuzibire eri abalabe bafe buli 

webatulumbira; fe nga twesigira dala okuzibirakwo, 
tuleme okutya amanyi gona agabalabe bafe, olwo- 
buinza bwa Isa Masiya Mukama wafe. Amina. 


Ekyokusaba ekyokusatu, kye kisaba ekisa. 

Ai Mukama wafe, Kitafe owomugulu, Katonda 
Omuinza webintu byona atagwawo, gwatutusi’za nga 
tuli balamu ku lunaku luno werusokera; Lero tuzi- 
bire namanyigo; tubere tuleme okwonona lero, newa- 
kubade okuingira mu kabi kona; naye buli kyetu- 
kola, kirung’amye mu kufugakwo tukole bulijo ebiri 
mu masogo ebyobutukirivu; kubwa Isa Masiya 
Mukama wafe. Amina. 


OLUIMBA OLWOKUBIRL 

LITANI. 


Ar Obusatu Obutukuvu, obutenderezehwa obweki- 
tibwa, Baperesona basatu era Katonda omu : otusasire 
fe abanaku abalina ebibi. 

Ai Obusatu Obutukuvu, chu!enderezebwa obwekitibira, 
Baperesona basatu era Katonda omu: otusasire fe 
abanaku abalina ebibi. 

Tulokole mu bubi bwona ne mu katali; ne mu 
kwonona ne munkwe za Setani, nokulumbakwe ; ne 
mu busungubwo, nokukolimirwa okwemirembe nemi- 
rembe, 

Mukama wafe omulungi, otulokole. 

Olwokutwalakwo omubiri okutukuvu okutategere- 
keka; nolwokuzalibwakwo okutukuvu nokukomole- 
bwa; nolwokubatizibwakwo nokusiba nokukemebwa, 

Mukama wafe omulungi, olulokole, 

Olwokubonyabonyezebwakwo nentuyuzo ezomusai ; 
nolwomnsalabagwo nolwobulumibwo ; see i hee w 
okwomuwendo omungi nokuzikibwakwo ; nolwokuzu- 
kirakwo okwekitibwa nokugenda mu gulu; nolwo- 
kuja Kwomwoyo Omutukuvu, i 

Mukama wafe omulwngi, otulokole. 

Okirize okumukmna nokumuwa am: anyi omuduwo 
kabaka wafe, DAUDI, akusinze amazima, abere no- 
butukirivu nobutukuvu ; 

Ai Mukama wafe omulungi, tukweguiride oluwulive.” 

Okirize okufuga omutimagwe, akukirize, akutye, 
akwagale, akwesige bulijo, agoberere ekitibwakyo 
netendolyo enakuze zona ; 

At Mukama wafe omulungi, tukwegairide otuwulire. 

Okirize okubawa omukisa Namasole, Lubuga, abala- 
ngira, nabambeja, ne baganda ba kabaka bona ; 

At Mukama wafe omulungi, tukwegairide otunvulire. 

Okirize okwakira Abalabirizi, Nabakade, Nabawe- 
reza, bamanyire dala Ekigambokyo, bakitegere ; ba- 
kyolese nebigambo byebaigiriza era nebyebakola ; 

At Mukama wafe omulungi, tukwegairide otuwulire. 

Okirize okutuwa omutima ogukwagala, ogukutya, 
tunyikire okuwulira amatekago ; 

Ai Mukama wafe omulungi, tulwegairide otuwulire. 

Okirize okuzibira, nokubera, nokusanyusa abantu 
bona abali må kabi ne mu naku ne mu kubonya- 
bonyezebwa; 

Ai Mukama wafe omulungi, tukwegairide otuwulire. 

Okirize okukuma bona abatambula ku lukalu ne 
ku nyanja, abakazi bona abalumwa okuzala, abalwade 
nabana abato bona; nokubasasira abasibe nabanyage 
bona ; 

Ai Mukama wafe omulungi, tukwegairide otuwulire. 

Okirize okukuma abana abafuzi, ne banamwandu 
bona, ne bona abafiridwa nabajogebwa ; 

Ai Mukama wafe omulungi, tukwegairide otuwulire, 

Okirize okusonyiwa abatukyawa, nabatuiganya, 
nabatuwairiza, nokukyuså emitima gyabwe ; 

Ai Mukama wafe omulungi, tukwegairide otuwulire. 

Okirize okutuwa, nokututerekera emere enungi 
eyensi, tulyoke tugirye ngeyengede ; 

Ai Mukama wafe omulungi, tukwegairide otuwulire. 

Omwana wa Katonda ; tukwegairide otuwulire. 

Omwana wa Katonda ; tukwegairide otuwulire. 

Ai Omwana gwendiga owa Katonda; agyawo ebibi 
Byensi ; 

Otuwe emirembegyo. 

Ai Omwana gwendiga owa Katonda ; agyawo ebibi 
Byensi ; 

Otusasire, 

Ekitibwa kibe eri Kitafe, neri Omwana: neri 
Omwoyo Omutukuvu. 

Nga bwekyali oluberyeberye, bwekiri ne kakano, 
bwekiriba : emirembe nemirembe. Amina. 


EKYOKWEBAZA. 


T Ekyokwebaza ekyabantu bona. 


Ai Katonda Omuinza webintu byona, Kitafe owe- 
kisa kyona, fe abadubo abatasana tukwebaza nobuwo- 
mbefu namazima, olwobulungibwo bwona nekisakyo 
kyewatuwa fe nabantu bona ; [*era okusingawo olwabo 
abagala kakano okukwwa sadaka eyokutendereza no- 
kwebaza olwokusasiva kwewabalaga.| Tukutendereza 
kubanga watutonda, notukuma, nolwemikisa gyona 
egyomunsi muno; naye okusinga enyo, kubanga 
wanunula Ensi zona, mu kwagalakwo okutasingika, 
kubwa Mukama wafe Isa Masiya; tukutendereza 
olwebyo ebituwesa ekisakyo era nolwokusubira eki- 
tibwakyo. Era tukwegairira otuwe okutegera oku- 
sasirakwo kwona bwekuli, emitima gyafe gikwebaze 

amazima, twolese etendolyo, mu bigambo byafe bye- 
twogera era naye mwebyo byetukola ; tweweyo oku- 
kuwerezanga, tutambulire mu masogo nobutukuvu 
nobutukirivu, enaku zafe zona; kubwa Isa Masiya, 
Mukama wafe; awerwe wamu nawe Nomwoyo Omu- 
tukuvu, ekitibwa kyona netendo lyona, emirembe 
egitakoma. Amina. 


Ekyokusaba ekya Kirusositomu. 


Ai Katonda Omuinza webintu byona, atuwade 
ekisa kakano okusaba fena mu masogo nememe emu; 
eyasubiza, webabanga babiri obanga basatu nga ba- 
kung’anye wamu mu Linyalyo, okubawa byebasaba. 
Ai Mukama wafe, kiriza kakano okutuwa byetwagala 
nebyetwegairira, nga bwebiritusanira; tuwe munsi 
muno okumanya amazimago, ne mu bwakabakabwo 
obugenda okuja tuwe obulamu obutagwawo. Amina. 


2 Kol. 13. 14. 


Ekisa kya Mukama wafe Isa Masiya, nokwagala 
kwa Katonda, nokusekimu Kwomwoyo Omutukuvu, 
bibere nafe fena, emirembe egitagwawo. Amina. 


OLUIMBA OLWOKUSATU, 

TUSABE. 


Ekyokusaba nga bagenda okubulira. 


Ai Katonda, kubanga tetuinza kusimibwa gwe 
rabula nga gwotubede ; okirize olwekisakyo Omwo- 
yogwo Omutukuvu alung’amye emitima gyafe agifuge 
mu bigambo byona; kubwa Isa Masiya Mukama 
wafe. dmina. 


OKUBULIRA. 


OLUIMBA OLWOKUNA 


T Breebabanga baimba oluimba luno nebakuny'anya 
ebirabo ehya abantu. 


Ebyokusaba ebimalirwako. 


Tuwe, tukwegairide, Katonda Omuinza webintu 
byona, ebigambo byetuwulide lero namatu gafe ku- 
ngulu bisigibwe bwebityo mu mitima gyafe munda 
olwekisakyo, bibalire mufe ebibala ebyempisa enungi, 
Erinyalyo ligulumizibwe litenderezebwe ; kubwa Isa 
Masiya Mukama wafe. Amina. 

Mukama atuwe omukisa, atukume; Mukama 
atwakize amasoge, atukwatirwe ekisa. Mukama 
atuimusize obwenyibwe, atuwe emirembe, kakano 
nenaku zona. Amina. 


